Az alábbiakban a kiadott dokumentumokra érkezett kérdéseket és az arra általunk adott válaszokat soroljuk fel.

**Lapszám nincs a rendszerben?**

Válasz:

elgondolásunk szerint minden IVK forrásrendszerben egy-egy adatlapot egy adatbázis tábla egy-egy sora reprezentál, tehát minden egyes adatlapot egy tábla elsődleges kulcsa azonosít (a interfész melléklet excel táblázatában ezek a lap\_azon mezők pl.: ilap\_azon, elap\_azon stb.), tehát a lapszám mezőnek nincs tényleges szerepe az adatok beazonosításában.

**Az „L” és „B” lapon a Lakás Helyiség postai címéhez (L01, B01) is be kell írni az lph., emelet, ajtót, vagy csak az épület címét?**

Válasz:

Az L01, B01 mezőkbe csak az épület címét, L02, B02 mezőkbe pedig a az lph., emelet, ajtót

**Az „M” adatlapon (Módosító) csak az értékben bekövetkezett változásokat kell átvezetni? Az egyéb mezőkben történteket nem?**

Válasz:

A kormány rendelet szerint minden változást lehet rögzíteni, azokban az esetekben amikor nem az értékben bekövetkezett változásról van szó akkor a valtozas\_oka mezőben lehet leírni szöveges adatként. A rendelet szerint lehetséges lokális kódolást használni, de ezeket a lokális kódokat nem kívánjuk törzsként bekérni. Természetesen azokban az esetekben amikről a kormányrendelet meghatározza a változás okának kódját (melléklet excel „Kódértékek” lap „mlap”.„valtozas\_kodja” ) ott ezt használni kell a rendeletben meghatározott kódot. Új mezőként felvételre került egy új mező amiben azt rögzítjük hogy melyik lapon történt a változás „adatlap\_megnevezes”. Az adatlap\_azon mezőbe pedig ezen lap egyedi azonosítóját kell rögzíteni, a valtozas\_rogzitesenek\_idoponja mezőbe pedig a változás rögzítésének időpontját kell tölteni ha a rendszer rögzíti, ha nem akkor a pedig a kiöntés időpontját.

**Nincs mező, hogy melyik lapon történt a változás?**

Válasz:

Az „MLAP” táblába felvettünk egy új mezőt „adatlap\_megnevezes” néven, ebbe kell az adatlap nevét rögzíteni.

**Az „I” lapon az ingatlan teljes értékének kell szerepelni? (a többi betétlap értékének összege?)**

Válasz:

Itt azt az értéket kérjük ami a rendszerben rögzítve van.

**Ha egy betétlapon értékváltozás történik, azt át kell vezetni az adott betétlapon az értékváltozás táblában, az „I” lapon is az értékváltozás táblában?**

**És az „M” lapon szintén?**

**Az értékváltozás táblába a könyv szerinti érték mezőbe már az új értéket kell beírni? (a bruttó érték változással növelt vagy csökkentett értéket)?**

**Értékváltozás kitöltésekor a becsült értéket meg kell adni mindig? Akkor is ha nem változott, vagy csak akkor ha változott?**

Válasz:

Itt azt az értéket kérjük ami a rendszerben rögzítve van. Alapvetően arról van szó, hogy az adott rendszerben lévő adatokat kérjük változatlan formában, mivel az IVK rendszer nem egységes azért nem kérhetjük be egyszerűen a rendszer alapját képező táblákat. Számos esetben normalizálásra kerülnek adatok annak érdekében hogy az adattárházban hatékonyan lehessen tárolni az adatokat, de az adattartalmakat nem kell módosítani tehát algoritmus csak az adat kiöntésének módszeréhez kell nem a értékek előállításához.

**Az Állagmutatót csak kóddal lehet megadni? Konkrét számot pl. 75% nem?**

Válasz:

Erre a rendelet megadja a választ: kódot kérünk nem százalékos adatot.

**A "tenant" fogalom nincs definiáva egyik általunk ismert dokumentumban sem.**

Válasz:

**Tenant**: Az ASP Központ bérlői az izolációs egységekbe tartozó felhasználók és az általuk használt  
szolgáltatások egysége. A legfőbb bérlő maga az ASP Központ, mint speciális tenant. Általában 1 tenant = 1 önkormányzat.

**ASP2 0\_DWH\_IVK\_7\_1\_melléklet\_v1.0- ben az "Állományok" lapon a "Deperszon.eljárás" oszlopban "egyéb" szerepel, ez mit jelent?**

Válasz:

Ez a deperszonalizációs eljárások egyik módszere amivel a szabadszöveges mezőket kell deperszonalizálni. Bővebb leírás a depersonrepersonfile\_tutorialban olvasható.

**ASP2 0\_DWH\_IVK\_7\_1\_melléklet\_v1.0- ben a "Kódértékek" lap biztos, hogy későbbi egyeztetésre szorul, általában az Önkormányzatok bővebb szótárakkal dolgoznak (pl Értékadatok)**

Válasz:

Csak a rendeletben megállapított kódértékeket tehetjük mindenki számára kötelezővé, a lokálisan kialakított kódok helyett szöveges adatként tudjuk ezeket az értékeket feldolgozni.

**ASP2\_DWH\_IVK\_interfész specifikáció\_véleményezésre\_1.0 dokumentum 1.3 Elvégzendő ellenőrzések pontban hivatkozott fájlt nem kaptuk meg, nem volt mellékelve**

Válasz:

Pótoljuk a következő kiküldéssel.

**Amíg az utolsó feladott csomag nem helyes, nincs elfogadva, addig nincs értelme újabb csomagot generálni, küldeni.**

**A leírásban ne egyértelmű "A legutóbbi átadás óta..." inkább "A legutóbbi HELYES átadás óta..."**

Válasz:

Javítjuk a mondatot.

**Milyen riportokat és kinek kell készíteni?**

Válasz:

Az adattárház a szakrendszerek forrásadatait kéri be és a projekt későbbi fázisaiban fognak riportok készülni. Általában nem kérünk riportokat a szakrendszerektől csak kivételes esetben.

**Fejlesztői oldalon mi a teendő a "reperszonalizációval"?**

Válasz:

Az adattárházba töltött deperszonalizált adatok megjelenhetnek a felhasználók által készített vagy futtatott riportokban. Ezeket az adatok adatgazdái a deperszonalizációs kulcsok birtokában vissza tudják ezeket az adatokat állítani eredeti formájukban. Pl. egy riport adatait kiexportálva azok lokálisan megjeleníthetők a tényleges személyes adatokkal. Az adattárház egyébként semmilyen feladatot nem ró a fejlesztőkre a reperszonalizációt illetően ez egy lehetőség ha valamilyen okból szükség volna az adatok visszaállítására. Részleteseb leírás a „ASP\_Deperszonalizáció\_ismertető\_Interfészes önkormányzatoknak.docx” dokumentumban található.

**Az R20 sor külön tulajdon forgalomképessége helyett közös tulajdon forgalomképessége megnevezésű sort tartalmaz**

Válasz:

A kormányrendeletben szereplő definiciót használtuk:

R19 : A külön tulajdon rendeltetése:

R20 : - forgalomképessége

Ez alapján az R20 mező : A külön tulajdon forgalomképessége

**Az I16 sor tulajdoni hányad jelölésére szolgáló sor hiányzik. Ennek oka, hogy a tulajdon hányadok az I27-es sorban vannak jelölve, amennyiben nincs az I27 sor kitöltve abban az esetben 1/1 a tulajdoni hányad.**

Válasz:

Az adattárház a szakrendszerek forrásadatait kéri be és a projekt későbbi fázisaiban fognak riportok készülni. Nem kérünk riportokat a szakrendszerektől.

**Az I30-as sor csak évszámot tartalmaz, a Kormányrendeletben igen – nem opció van.**

Válasz:

Javítjuk.

**A V18-as sor nem került lefejlesztésre mert nálunk nincs árvízvédelmi műtárgy.**

Válasz:

Nem probléma, a feladott csv állományba be kell tenni a V18 oszlopot mintha lenne ilyen adat de üresen kell hagyni.

**A L lapon a 02 sorból kettő, 1 sor a lakás pontos címe pl. 9999 Budapest, Sáfrány utca 12., 2 sor ingatlanon belül sor négy mezőre osztva – épület – lépcsőház – emelet – ajtó.**

Válasz:

A melléklet excel szerint:

l01 : A lakás postai címe

I02 : Ingatlanon belül épület jele lépcsőház emelet ajtó

**147/1992 Kormányrendelet alapján I28-as sorok (i28\_kod, i28\_nev és i28\_cim):  
„Ha több vagyonkezelője van az ingatlannak, akkor a sorszámozás - helyi igény szerint - tovább folytatható.” A küldött szerkezet viszont csak egy vagyonkezelő megjelölését teszi lehetővé. Mi legyen ha több is van?**

**Az előző pontban leírtak az üzemeltetőre is érvényesek.**

Válasz:

Ezeket az adatokat kiemeljük mint az ilap gyermek tábláját ilapvagyonkezelok néven. Ebbe a táblába kell rögziteni a vagyon kezelőket és az üzemeltetési szolgáltatást ellátókat. A név és cím mezők deperszonalizáltak, és egy külön oszlopban azt kell megadni, hogy vagyonkezelőről vagy üzemeltetőről van-e szó.

**I17 mező: a 30-tól szereplő kódok a 147/1992-ben nem szerepelnek. Alkalmazásuk kötelező?**

Válasz:

A kódoknál mindenhol 10-es szorzót alkalmaztunk tehát a törvényben 1-es kód nálunk 10 – kódként jelenik meg. Így a kérdést úgy értelmezzük hogy 300-felett nincs központi kódérték ezért felveszünk egy új oszlopot ahova a központi kódértéken túl meglévő lokális „Ingatlanra bejegyzett jogok és tények” értékeket lehet felvenni szöveges érték formájában. A dokumentumokból töröljük a rendeletben nem szereplő kódokat.

**F07 mező: a „40 - ÖNKORMÁNYZAT ÉS MÁS ÁLTAL KÖZÖSEN BEÉPÍTETT” kód a 147/1992-ben nem szerepel. Alkalmazása kötelező?**

Válasz:

Felveszünk egy új oszlopot az FLAP táblába egyeb\_beepitettseg ahova a központi kódértéken túl meglévő lokális „Beépítettség” értékeket lehet felvenni szöveges érték formájában. A dokumentumokból töröljük a rendeletben nem szereplő kódokat.

**U2 betétlap: A vonatkozó 147-es rendelet szerint:**

**"Az U2 betétlap összesítő betétlap, amelyen az egy helyrajzi számon szakaszonként felvett U1 betétlap adatait lehet összesíteni, illetőleg az önkormányzat döntése alapján az egy vonalhoz tartozó valamennyi helyrajzi szám U1 betétlapján részletezett adatokat lehet összefoglalni. Az U2 betétlapon szereplő adatoknak azonosnak kell lenniük a hozzá tartozó U1 betétlapok összesített adataival, építményjegyzék besorolásuk megegyezik."  
Ez alapján milyen jelentősége van az U2 beküldésének? Összesítő lap a beküldött adatokból előállítható.**

Válasz:

A 147/1992. (XI. 6.) Korm. rendelet táblaként hivatkozik az U2 táblára ezért kérjük be. Az adattárházban így adatellenörzésre használható, esetleg a historikus lekérdezésekhez ha forrásrendszerből esetleg nem lehet ilyen lekérdezést futtatni.

**„S betétlap” medencék:  
A rendelet szerint:  
„9. sor: A medence típusát a kódjegyzék tartalmazza. Ha egy fürdő területén több medence van, akkor mindegyikről külön-külön kell betétlapot kitölteni.”**

**A mi rendszerünkben ez medence allapokkal van, hogy egyértelmű legyen hány és milyen medence tartozik az adott ingatlanhoz. Ha ez több S lap akkor a terület, kutak száma, friss vízigény, vízkivételi kapacitás mezőkkel mi legyen? Csak az első „S” lapnál szerepeljen az „I”-n belül vagy mindegyiknél feltüntessük ugyanazt az adatot?**

Válasz:

Mivel ez aggregálható adat, kérjük, hogy csak egyszer szerepeljen.

**„O betétlap”:  
147/1992: „11. sor: A sor alátörése lehetőséget biztosít arra, hogy az egyéb kiszolgáló létesítmények funkció szerint részletezhetők legyenek. Az egyéb kiszolgáló létesítmények, helyiségek lehetnek: kondicionáló terem, szauna, sportbolt, vendéglátás stb. A sorban a funkció megnevezése és a területe szerepeltethető.”  
Az Excelben itt csak numerikus mező szerepel. Ezek szerint a „funkció megnevezése” nem szükséges? Előfordulhat, hogy 2-nél több kiszolgáló létesítmény van az Excelben viszont összesen 2 numerikus mező van o11\_1 és o11\_2. Mi legyen ha kettőnél több kiszolgáló létesítmény van?**

Válasz:

Kiemeljük egy külön táblába ezeket a mezőket olapegyebletesitmenyek néven, ahol a letesitmeny\_funkcioja és letesitmeny\_terulete\_m2 mezőkbe a létesítmény funkcióját és területét is le lehet tárolni.

**L27 mező  
Az „Oszlop leírás” szerint ez „Főzőhelyiség m2” és az Adattípus numerikus, az „Értékkészlet” szerint viszont „Lásd "Kódértékek fül" L27”. A 147/1992 szerint ez négyzetméter adat.**

Válasz:

Javítjuk, a mezőbe a négyzetméter értéket kell tölteni.